Verteenwoordigers van die burgerregteorganisasie AfriForum het die openbare verhoor oor die wysigings aan Artikel 25 van die Grondwet in Concordia op 25 Oktober 2020 bygewoon. James Stone, AfriForum se ondervoorsitter vir die Springbok-tak, het by dié verhoor gepraat. AfriForum het beklemtoon dat die ANC se najaging van onteiening sonder vergoeding niks meer as 'n politieke spel is nie.
Werner Strauss, AfriForum se distrikskoördineerder vir die Kalahari, het op 24 Oktober die verhoor op Upington bygewoon. Strauss het egter nie 'n spreekbeurt by die verhoor gekry nie oor oproerige EFF-lede wat toegang tot die saal belemmer het. Daar was 'n groot polisieteenwoordigheid op die dag.
"Die regering se magspel oor grond kan nie sommerso aanvaar word tot nadeel van almal in die land nie. Eiendomsreg is bevorderlik vir die skep van 'n voorspoedige samelewing en daarom sal AfriForum aanhou om hierdie vernietigende beleid teen te staan," sluit James Stone af.
Post Tags:	#AfriForum#Concordia#grondonteiening#grondonteiening sonder vergoeding#grondverhore#Springbok#Upington#Werner Strauss